पाएं अपने शहर की ताज़ा ख़बरें और फ्री ई-पेपरडाउनलोड करें
इंदौर। सरवटे बस स्टैंड की खस्ताहाल छत और बिल्डिंग से बारिश की बूंदें टपकने लगी हैं, लेकिन अब तक जिम्मेदारों की नींद नहीं टूटी। दो माह पहले 25 लाख का वर्क ऑर्डर जारी हो गया था, पर काम अब तक नहीं शुरू हो पाया। छत से सरिये झांक रहे हैं लेकिन अफसर नेताओं से उद्घाटन करवाने के चक्कर में काम रोके हुए हैं। उनका कहना है कि नेताओं से समय नहीं मिल पा रहा है। मंगलवार रात हुई बारिश ने सरवटे पर यात्रियों के सिर पर मंडराती मौत को फिर उजागर कर दिया। खिड़की के आसपास छत से दिनभर पानी टपकता रहा। रामरोटी योजना और रैन बसेरा में पानी भरा गया।
चार दिन में काम शुरू करने का दावा था- दो माह पहले हुई निगरानी समिति की मीटिंग में सरवटे बस स्टैंड की बिल्डिंग और अन्य कार्य का मामला उठा था। उस समय कलेक्टर से निगम इंजीनियर ने कहा था कि वर्क ऑर्डर जारी हो गया है, चार दिनों में काम शुरू हो जाएगा।
ये कार्य होना थे
> बिल्डिंग की मरम्मत > छत की रिपेयर > टाइल्स लगाना > ड्रेनेज सिस्टम > स्टैंड के अन्य छोटे-बड़े कार्य
समारोह के इंतजार में रुका काम
सरवटे बस स्टैंड के लिए वर्क ऑर्डर जारी हो गया, लेकिन काम शुरू नहीं हुआ?
- काम शुरू हो गया है।
बस स्टैंड पर तो कोई काम दिखाई नहीं दे रहा है?
- इस पर बात को बदलते हुए कहा- एक-दो दिन में काम शुरू करवा देंगे।
दो महीने पहले वर्क ऑर्डर जारी होने के बाद भी अब तक काम शुरू क्यों नहीं हुआ? बारिश में यात्रियों को परेशानी होगी?
- उद्घाटन समारोह होना था, इसलिए रुका है। नगर निगम के जनकार्य समिति प्रभारी से बात कर एक-दो दिन में काम शुरू करवा देंगे।
बिना उद्घाटन के काम शुरू करने का कह दिया था
॥औपचारिक उद्घाटन (भूमिपूजन) करना था, लेकिन कुछ कारणों के चलते नहीं हो पाया। कई दिन पहले ही निगम इंजीनियर को सरवटे का काम शुरू करने के लिए कह दिया था, ताकि यात्रियों को परेशानी न हो।
- जवाहर मंगवानी, जनकार्य समिति प्रभारी, नगर निगम
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hne_Deva hne_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn